OpenLLM-France/wikimedia huggingface dataset:
# Ménil-Vin

Ménil-Vin és un municipi francès situat al departament de l'Orne i a la regió de Normandia. L'any 2007 tenia 65 habitants.

## Demografia
### Població

El 2007 la població de fet de Ménil-Vin era de 65 persones. Hi havia 28 famílies de les quals 8 eren unipersonals (4 homes vivint sols i 4 dones vivint soles), 4 parelles sense fills, 8 parelles amb fills i 8 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 40 habitatges, 28 eren l'habitatge principal de la família, 11 eren segones residències i 1 estava desocupat. 39 eren cases i 1 era un apartament. Dels 28 habitatges principals, 22 estaven ocupats pels seus propietaris, 4 estaven llogats i ocupats pels llogaters i 2 estaven cedits a títol gratuït; 2 tenien dues cambres, 4 en tenien tres, 8 en tenien quatre i 13 en tenien cinc o més. 22 habitatges disposaven pel capbaix d'una plaça de pàrquing. A 16 habitatges hi havia un automòbil i a 10 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Ménil-Vin el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 8 | 65 a 69 | 0 |
| 0 | 60 a 64 | 4 |
| 0 | 55 a 59 | 0 |
| 0 | 50 a 54 | 4 |
| 0 | 45 a 49 | 0 |
| 4 | 40 a 44 | 0 |
| 8 | 35 a 39 | 8 |
| 4 | 30 a 34 | 4 |
| 4 | 25 a 29 | 0 |
| 4 | 20 a 24 | 4 |
| 0 | 15 a 19 | 0 |
| 4 | 10 a 14 | 4 |
| 8 | 5 a 9 | 4 |
| 8 | 0 a 4 | 4 |

## Economia

El 2007 la població en edat de treballar era de 36 persones, 23 eren actives i 13 eren inactives. De les 23 persones actives 22 estaven ocupades (11 homes i 11 dones) i 1 aturada (1 dona i 1 dona). De les 13 persones inactives 8 estaven jubilades, 4 estaven estudiant i 1 estava classificada com a «altres inactius».

### Activitats econòmiques

L'any 2000 a Ménil-Vin hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Ménil-Vin a l'INSEE.
* Évolution et structure de la population Fitxa amb el detall de dades de Ménil-Vin a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Necpaly

Necpaly és un poble i municipi d'Eslovàquia que es troba a la regió de Žilina, al centre-nord del país. És esmentat per primera vegada el 1266.
# Rectoria del Torn

La Rectoria del Torn és un edifici del municipi de Sant Ferriol (Garrotxa) inclosa en l'Inventari del Patrimoni Arquitectònic de Catalunya.

## Descripció

La vella rectoria del Torn està unida a l'església de Sant Andreu pel costat de ponent. És de planta rectangular i ampli teulat a dues aigües amb els vessants vers les façanes principals. Disposa de baixos i dos pisos superiors. La façana més remarcable mira a migdia, lloc on hi veiem una gran porta adovellada i avui dia cegada, així com una antiga llinda amb la següent inscripció: "18[±]82/IHS/IOAN HOSTENGH RECTOR"
El primer pis disposa de finestres rectangulars, obertes en diferents moments, coincidint amb les nombroses reformes que s'hi ha portat a terme; l'obertura central presenta senzilles decoracions gòtiques i la finestra de llevant conserva la següent data: "1599"
Aquest edifici fou bastit amb pedra poc treballada del país, llevat dels carreus ben treballats que s'empraren per fer algunes de les seves obertures.

## Referències

* 1 2 3 «Rectoria del Torn». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r desembre 2015].
# Nom de temple

Nom de temple :
| Xinès tradicional: | Xinès tradicional: | 廟號 |
| Xinès simplificat: | Xinès simplificat: | 庙号 |
| Mandarí |
| Mandarí | Pinyin: | miào hào |
| Cantonès |
| Cantonès | IPA: | [[[:Plantilla:IPA-yue]]] |
| | Jyutping: | miu2hou3 |
Els noms de temple són habitualment usats per anomenar a la reialesa xinesos, coreans (períodes Goryeo i Joseon), i vietnamites (en tals dinasties com la Trần, la Lý, i la Lê). Aquests no han de confondre's amb els noms d'era.

## Vegeu també

* Nom de regnat
# Razak Nuhu

Razak Nuhu (Tamale, 14 de maig de 1991) Abdul Razak Nuhu és un futbolista internacional ghanès que juga com a lateral esquerre.

## Trajectòria de club

Nuhu va fitxar pel Manchester City anglès el febrer de 2011. Immediatament va ser cedit al club noruec Strømsgodset, on va fer el seu debut professional. Nuhu es va traslladar de nou amb una cessió de sis mesos al Club xipriota Apollon Limassol el 30 de gener de 2014. El 24 de juny de 2014, Nuhu va signar un contracte de tres anys amb l'Anorthosis Famagusta. El 3 de juny de 2016, Nuhu va ser alliberat per l'Anorthosis després d'un període de dos anys amb l'equip xipriota.
El 10 de març de 2017, Nuhu es va unir al Fredrikstad noruec.
El 10 de juliol de 2018, l'Al-Washm va fitxar el defensa ghanès.

## Carrera internacional

Nuhu va fer el seu debut internacional sènior amb Ghana el 2012.

## Vida personal

Razak és el germà gran del futbolista Rashid Nuhu.

## Referències

* 1 2 «Player profile». [Consulta: 24 juny 2014].
* ↑ «Manchester City Sign Ghana Wonderkid Razak Nuhu». Total Football Madness, 24-02-2011. Arxivat de l'original el 9 octubre 2011.
* ↑ «Razak Nuhu» (en noruec). Strømsgodset IF official website. Arxivat de l'original el 2011-09-27.
* ↑ «ApollonLimassol signed Razak Nuhu». Apollon24, 30-01-2014. Arxivat de l'original el 2016-03-04. [Consulta: 27 febrer 2022].
* ↑ Συμφωνία με Razak Nuhu (Επιβεβαίωση) Arxivat 2017-08-13 a Wayback Machine., Kerkida.net
* ↑ Συμφωνία με Razak Nuhu, Anorthosis Famagusta official website
* ↑ Λύση συνεργασίας με Ράζακ Νούχου, Anorthosis Famagusta Official website
* ↑ «Razak Nuhu has signed for FFK». Fredrikstad FK, 10-03-2017 [Consulta: 27 març 2017].
* ↑ «VIDEO: Goalkeeper Rashid Nuhu making waves in United States». GhanaSoccernet.

## Enllaços externs

* Razak Nuhu, Fitxa a Soccerway
# Rafael Romero Serrano

Rafael Romero Serrano, més conegut com a Fali (Còrdova, 22 de febrer de 1986) és un exfutbolista andalús que jugava de defensa.

## Trajectòria

Format en les categories inferiors del Córdoba CF, la temporada 2004-05, amb 19 anys, va debutar amb el primer equip, que en aquells dies militava en la Segona divisió espanyola de futbol. Va continuar en el club a pesar del descens de categoria al terme de la temporada, encara que tot just va gaudir d'oportunitats per a jugar.
Després de no superar una prova en el CD Villanueva, va acabar recalant en el Barcelona C durant el mercat d'hivern de la temporada 2006/07.
Després de la desaparició del segon filial blaugrana en finalitzar aquesta campanya, la temporada 2007/08 va pujar al FC Barcelona B, amb el qual es va proclamar campió de Tercera Divisió. A pesar de no ser titular assidu en l'equip dirigit per Josep Guardiola, aquesta mateixa temporada va tenir l'oportunitat de debutar amb el primer equip del FC Barcelona a Primera Divisió. Va ser el 17 de maig de 2008, coincidint amb l'última jornada de lliga davant el Reial Múrcia. Fali va saltar al camp en el minut 70 per a substituir Lilian Thuram en el lateral dret.
A pesar d'això, el seu contracte no va ser renovat en finalitzar la temporada. Després de rebutjar una oferta del Toulouse FC francès, va fitxar pel Terrassa FC de la Segona Divisió B.
En l'estiu del 2009 va fitxar per l'Écija Balompié de la Segona Divisió B.

## Selecció

La temporada 2004/05 va debutar amb la selecció sub-19 d'Espanya. També ha estat internacional en les categories inferiors de la selecció d'Andalusia, amb la qual es va proclamar campió d'Espanya juvenil.

## Referències

* ↑ «Paso efímero y vuelta al filial». Arxivat de l'original el 2008-06-09. [Consulta: 24 gener 2010].
* ↑ «El Villanueva firma al central del Sabadell Txiqui y descarta a Fali». Arxivat de l'original el 2008-06-09. [Consulta: 24 gener 2010].
* ↑ «El cordobés Fali, un invitado en el adiós de Rijkaard en el Camp Nou».
* ↑ «El potencial ofensivo de Fali y Rueda». Arxivat de l'original el 2008-05-13. [Consulta: 24 gener 2010].
* ↑ «Despedida con récords». Arxivat de l'original el 2008-05-30. [Consulta: 24 gener 2010].
* ↑ «Fali, heredero de Carrión en el Terrassa tras rechazar al Toulouse francés».

## Enllaços externs

* Entrevista al jugador Arxivat 2008-06-09 a Wayback Machine.
# Alberto Giuriato

Alberto Giuriato (Pordenone, Friül - Venècia Júlia, 27 de setembre de 1990) és un ciclista italià actualment a l'equip amateur del Cycling Team Friuli.

## Palmarès

* 2017
** 1r al Törökbálint GP - Memorial Imre Riczu

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Khon Kaen (província)

Khon Kaen (en tailandès: ขอนแก่น) és una de les províncies de Tailàndia, situada a la Isaan (zona nord-est del país) i que limita, en el sentit de les agulles del rellotge, amb les províncies de Nongbua Lamphu, Udon Thani, Kalasin, Maha Sarakham, Buriram, Nakhon Ratchasima, Chaiyaphum, Phetchabun i Loei. Es troba a la zona central de l'altiplà de Khorat, banyada pel riu Chi.

## Història

La primera ciutat de la zona es va crear el 1783 quan es va establir allà Rama I, amb 330 persones. El rei Rama Iva ser el primer governador de la zona quan va establir relacions més estables i regulars amb la zona d'Isaan. La ciutat principal, Khon Kaen, va ser traslladada en sis ocasions, fins que el 1879 es va assentar de manera definitiva on es troba avui en dia. Khon Kaen es va convertir en el centre administratiu de la zona a principis del segle xx.

## Símbols

L'emblema de la província mostra la stupa de Phra Això Kham Kaen, que es creu que conté relíquies de Buda. Es representen dos arbres a cada costat de l'emblema, un Banià (Ficus benghalensis), i una Cassia fistula, la flor del qual és també símbol provincial. L'arbre provincial és la Cassia bakeriana, que en tailandès significa Arbre dels desitjos.

## Divisió administrativa

La província es divideix en 26 districtes (Amphoe) que, a la vegada es divideixen en 198 comunes (tambon) i 2139 aldees (muban).
* Mueang Khon Kaen
* Ban Fang
* Phra Yuen
* Nong Ruea
* Chum Phae
* Si Chomphu
* Nam Phong
* Ubolratana
* Kranuan
* Ban Phai
* Pueai Noi
* Phon
* Waeng Yai
* Waeng Noi
* Nong Song Hong
* Phu Wiang
* Mancha Khiri
* Chonnabot
* Khao Suan Kwang
* Phu Pha Man
* Sam Sung
* Khok Pho Chai
* Nong Na Kham
* Ban Haet
* Non Sila
* 29 Wiang Kao

## Referències

* ↑ Els amphoe del 26 al 28 estan reservats per a tres districtes que es planegen per al futur: Phu Kham Noi (ภูคำน้อย), Nong Kae (หนองแก) y Non Hin (โนนหัน).

## Enllaços externs

* Pàgina de la província de la Autoritat Turística de Tailàndia (anglès)
* Pàgina amb informació de la província (anglès)
# Andreu Mesquida Galmés

Andreu Mesquida Galmés, també conegut com a es menescal Taverneta, (Manacor, 1933 - 30 de gener de 2011) fou un veterinari i polític manacorí, diputat en les tres primeres legislatures del Parlament de les Illes Balears.
Doctorat en veterinària, aviat es decantà per la política. Durant la transició espanyola fou el fundador d'Alianza Popular a Manacor. Fou elegit diputat a les eleccions al Parlament de les Illes Balears de 1983, 1987, 1991. Fou coordinador del partit a Palma i Manacor durant la presidència de Gabriel Cañellas.

## Referències

* ↑ Fallece el fundador de AP en Manacor, Andreu ´Taverneta´, Diario de Mallorca, 2 de febrer de 2011
# Al-Walid

«Al-Walid» té aquests significats:
Nom de dos califes omeies:
* Al-Walid I, (668-715), califa omeia marwànida de Damasc (705-715)
* Al-Walid II, (+ 16 d'abril de 744), califa omeia marwànida que va succeir el seu oncle Hixam ibn Abd-al-Màlik fins a la seva mort, quan el succeí el seu cosí Yazid III.
# Farmacoresistència

La farmacoresistència (en anglès: drug resistance) és la reducció d'efectivitat d'un medicament (com un antimicrobià, un antihelmíntic o un antineoplàstic) per guarir una malaltia o trastorn. Quan el fàrmac no pot matar o inhibir un patogen, aleshores el terme equivalent és el de tolerància al fàrmac. De forma més comuna aquest terme es fa servir en el context de resistència que ha "adquirit" el patogen, és a dir, ha evolucionat cap a la resistència. Quan un organisme és resistent a més d'un fàrmac, es diu que és multifàrmac resistent.
Com que el fàrmac és molt específic, qualsevol mutació en les proteïnes bacterianes pot interferir o negar el seu efecte destructiu, resultant en una resistència a l'antibiòtic.
Els bacteris no només són capaços d'alterar l'enzim objectiu dels antibiòtics, sinó també usar enzims per modificar el mateix antibiòtic i neutralitzar-lo. Exemples de patògens que alteren enzims són Staphylococcus aureus, enterococci resistents a la vancomicina i Streptococcus resistent als macròlids. Exemples de microbis que modifiquen antibiòtics són Pseudomonas aeruginosa Acinetobacter baumannii resitent a aminoglicòsids.
Sense estratègies alternatives, l'adquisició de farmacoresistència és una de les majors amenaces per a la salut pública en el segle xxi.
La resistència als productes químics és només un aspecte del problema, l'altre és la resistència a factors físics com la temperatura, la pressió, el so, la radiació i el magnetisme.

## Referències

* ↑ «Farmacoresistència» (en anglès). Medical Subject Headings.
* ↑ http://www.detectingdesign.com/antibioticresistance.html
* ↑ Fisher, Jed F.; Mobashery, Shahriar. «Enzymology of Bacterial Resistance». A: Comprehensive Natural Products II. Volume 8: Enzymes and Enzyme Mechanisms. Elsevier, 2010, p. 443–201. DOI 10.1016/B978-008045382-8.00161-1. ISBN 978-0-08-045382-8.
* ↑ The Resistance Phenomenon in Microbes and Infectious Disease Vectors: Implications for Human Health and Strategies for Containment

## Enllaços externs

* Merck - Tolerance and Resistance
* Cosmetics Database
# Aseraggodes haackeanus

Aseraggodes haackeanus és un peix teleosti de la família dels soleids i de l'ordre dels pleuronectiformes que es troba a les costes del sud d'Austràlia.

## Referències

* ↑ The Taxonomicon (anglès)
* ↑ FishBase (anglès)
# Museu per la Pau de Gernika

El Museu per la Pau de Gernika és un museu creat a Gernika l'any 1998 per l'Ajuntament, on s'explicava la història local centrant-se en el bombardeig sofert per aquesta població durant la Guerra Civil. L'any 2003 es reobre el nou museu com a Fundació, de la que formen part Diputació, Govern Basc i Ajuntament, i l'espai pren un nou impuls (nou projecte museogràfic, pertinença del museu a xarxes internacionals...). El principal objectiu del museu és el treball al voltant de la cultura de la pau a partir d'un fet dramàtic de la història recent de Gernika: el bombardeig contra la seva població el 26 d'abril de 1937 durant la Guerra Civil Espanyola.

## Exposició permanent

L'exposició permanent del Museu per la Pau gira a l'entorn de 3 preguntes: Què és la pau?; Què va passar a Gernika en un moment d'absència de pau?; Què passa actualment amb la pau al món? El que interessa és l'educació per la pau reflexionant des de la tragèdia del bombardeig de Gernika. El museu disposa d'espais per a exposicions temporals, totes al voltant de l'eix de la cultura per la pau, i ofereix també exposicions itinerants. Cal destacar el Centre de Documentació sobre el bombardeig de Gernika que, a més d'aconseguir aglutinar documentació sobre la història de Gernika, la Guerra Civil espanyola i l'exili i, sobretot, el bombardeig de Gernika, disposa de l'important fons personal de Herbert R. Southworth, que fou el principal estudiós del bombardeig de Gernika i un dels màxims especialistes sobre la Guerra Civil espanyola.

## Context

La Guerra Civil espanyola, camp de batalla també de les principals potències europees i que prefigura la futura Segona Guerra Mundial, és el lloc que l'Alemanya nazi utilitza com a camp de proves del seu desenvolupament militar. El cop d'estat militar del general Franco fou recolzat per la Itàlia feixista de Mussolini i l'Alemanya nazi de Hitler, que enviaren tropes, armament, vaixells i avions militars en suport de l'aixecament franquista contra la democràcia. Gernika fou clarament un camp de proves. Les aviacions alemanya i italiana van bombardejar el 26 d'abril de 1937 durant 3 hores seguides aquesta petita ciutat símbol del nacionalisme basc. Es tracta del primer assaig de guerra total de la història contra població civil. Es calculen al voltant de 250 morts. El foc va destruir la pràctica totalitat de la ciutat i la propaganda franquista va atribuir el bombardeig a les forces republicanes. El bombardeig de Gernika va passar a la història des del moment en què es va produir; primer de tot, per l'horror que suposà i després, per la utilització que se'n va fer: el govern republicà, en l'Exposició Internacional de París de 1937, convidà Pablo Picasso al seu pavelló, on el pintor va presentar el quadre que esdevindria el càntic internacional contra l'horror de les guerres: el Guernica.

## Referències

* 1 2 «Fundació Museu per la Pau de Gernika». Memorial Democràtic. Gencat. Arxivat de l'original el 19 de setembre 2016. [Consulta: 7 gener 2017].
# Puertas

Puertas és un municipi de la província de Salamanca a la comunitat autònoma de Castella i Lleó. Limita al Nord amb El Manzano i Villaseco de los Reyes, a l'Est amb Tremedal de Tormes, al Sud amb Espadaña i Villarmuerto i a l'Oest amb Brincones i Iruelos.

## Demografia

Evolució demogràfica :
| 1991 | 1996 | 2001 | 2004 |
| 130 | 117 | 101 | 91 |

## Enllaços externs

* Enllaç a Wikisalamanca
Viccionari
# Naoki Inose

Naoki Inose (猪瀬直樹 Inose Naoki, 20 de novembre de 1946) és un periodista, escriptor i historiador japonés. Va entrar en política com a candidat independent l'any 2000, arribant l'any 2012 a guanyar les eleccions amb un resultat històric sent elegit com a governador de Tòquio després de la renuncia de Shintaro Ishihara. En desembre del 2013 va dimitir del càrrec degut a les acusacións de corrupció.

## Referències

* ↑ Japan Times Inose wins landslide victory in Tokyo December 18, 2012
* ↑ «Tokyo Gov. Inose to announce resignation over money scandal». Kyodo News, 19-12-2013 [Consulta: 19 desembre 2013]. Arxivat 19 de desembre 2013 a Wayback Machine. «Còpia arxivada». Arxivat de l'original el 2013-12-19. [Consulta: 17 maig 2019].
# Musaranya d'Oaxaca

La musaranya d'Oaxaca (Sorex ventralis) és una espècie de musaranya endèmica del centre-sud de Mèxic. Es tracta d'un animal insectívor.

## Referències

* ↑ Matson, J. et al. Sorex ventralis. UICN 2008. Llista Vermella d'espècies amenaçades de la UICN, edició 2008, consultada el 28 abril 2017.
# Musaranya d'Assumbo

La musaranya d'Assumbo (Crocidura picea) és una espècie de la família de les musaranyes (Soricidae) endèmica del Camerun. Està amenaçada per la destrucció de l'hàbitat i la degradació que pateixen les muntanyes del Camerun.

## Referències

* ↑ The Taxonomicon (anglès)
* 1 2 Kennerley, R. (2018). "Crocidura picea." 2018 Llista Vermella de la UICN. Unió Internacional per a la Conservació de la Natura, edició 2018. [Consulta: 4 abril 2023]

## Enllaços externs

* BioLib (anglès)
# Purism

Purism és una empresa americana amb seu a San Fracisco que fabrica telèfons intel·ligents, tauletes, portàtils i nettops (Librem). També manté un sistema operatiu (PureOS) i Librem One, un conjunt de programari destinat a gestionar missatges privats, correu, VPN i xarxes socials. L'empresa ofereix productes i serveis relacionats amb la protecció de la llibertat, la privacitat i la seguretat en entorns Linux. El maquinari s'acostuma a vendre a preus poc competitius i es considera destinat a un públic molt específic.

## Referències

* ↑ «Purism Overview». Pitchbook. [Consulta: 9 juliol 2023].
* ↑ «Purism Starts Shipping The First Librem 5 Smartphones». Phoronix, 24-09-2023. [Consulta: 9 juliol 2023].
* ↑ «Purism Unveils Librem Mini Privacy-Focused PC». pcmag, 19-03-2020. [Consulta: 12 setembre 2023].
* ↑ «Purism Launches Librem 14 Security-Focused Linux Laptop». PCMag, 03-07-2020. [Consulta: 12 setembre 2023].
* 1 2 Linder, Brad. «Purism Librem 11 is a $999 Linux tablet with a 2.5K AMOLED display and Celeron N5100». Liliputing, 12-09-2023. [Consulta: 12 setembre 2023].
* ↑ «What Is Librem One? The Pros, Cons, and Whether It's Worth It». Make Us Of, 06-06-2019. [Consulta: 9 juliol 2023].
* ↑ «An Interview With Zlatan Todoric, Open-Source Developer & Former Purism CTO». Phoronix, 20-10-2019. [Consulta: 9 juliol 2023].
# Míriam Herrera Arévalo

Míriam Herrera Arévalo (L’Hospitalet de Llobregat, Barcelonès, 23 d’abril de 1983) és una exjugadora de bàsquet catalana.
Alera pivot, començà a jugar a l'Escola Montserrat, AEJ Riera Cornellà i Club Natació Sabadell. En categoria cadet, s'incorporà al centre formatiu Segle XXI, on jugà durant tres temporades (1998-01). Debutà a la Lliga femenina la temporada 2001-02 amb l'Asociación Deportiva Cortegada, amb el qual jugà durant vuit temporades, guanyant una Copa Galícia (2004), i també competí a l'EuroCup femenina (2007-08 i 2008-09). Posteriorment, jugà a l'Ensino Lugo (2009-10) i Club Baloncesto Pio XII (2010-11). Internacional amb la selecció espanyola en categories inferiors, es proclamà campiona d'Europa en categoria cadet (1999).

## Referències

* ↑ «Míriam Herrera Arévalo». Enciclopèdia de l'esport català. Barcelona: Grup Enciclopèdia Catalana.
* ↑ «El Extrugasa logró su primera Copa Galicia ante el Celta». La Voz de Galicia, 03-10-2004, pàg. 50.
* ↑ Penedo, Pablo. «Sara Gómez y Míriam Herrera cierran su renovación por el Extrugasa» (en castellà). La Voz de Galicia, 09-05-2008. [Consulta: 10 agost 2024].

## Enllaços externs

* Fitxa de Míriam Herrera Arévalo - Competiciones FEB
# Míriam Forasté Galobardes

Miriam Forasté Galobardes (Barcelona, 1 de març de 1991) és una jugadora catalana de bàsquet.
Formada al Lluïsos de Gràcia, juga amb el Club Bàsquet Sagrat Cor de Sarrià a la Lliga femenina 2. Debutà a la Primera divisió amb el Ros Casares la temporada 2011-12. També jugà amb el Gernika Basket (2012-16) i el CB Al-Qázeres (2016-20), convertint-se en la jugadora que més partits ha disputat amb l'equip andalús. Al final de la temporada 2019-20, fitxà pel A3 Basket Umea de la lliga sueca. Internacional amb la selecció espanyola en categories de formació, ha sigut campiona d'Europa sub-20 (2011) i subcampiona sub-20 (2010).

## Referències

* ↑ Ortiz, Javier. «El Al-Qázeres se plantea no salir en la máxima categoría». El Periódico Extremadura, 24-06-2020. [Consulta: 11 gener 2022].
* ↑ «Míriam Forasté fitxa per l’A3 Basket Umea de la lliga sueca» (en catalan). L'Independent de Gràcia, 06-07-2020. [Consulta: 11 gener 2022].

## Enllaços externs

* Fitxa de Míriam Forasté - Competiciones FEB
# Quint Muci Escèvola (cònsol 174 aC)

Quint Muci Escèvola (en llatí: Quintus Mucius Scaevola) va ser un magistrat romà que va viure al segle ii aC. Era fill de Quint Muci Escèvola, pretor el 215 aC, i formava part de la gens Múcia.
Va ser pretor l'any 179 aC i va rebre Sicília com a província. Després va ser elegit cònsol el 174 aC junt amb Espuri Postumi Albí. Escèvola va acompanyar com a tribú militar al cònsol Publi Licini Cras l'any 171 aC, a la campanya de la Tercera Guerra Macedònica contra el rei Perseu.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 732.
# Quint Minuci Terme

Quint Minuci Terme és el nom dels següents personatges:
* Quint Minuci Terme (cònsol)
* Quint Minuci Terme (propretor 51 aC)